**Nije meni baš lako**

Spisak na memo ploči

nikako da se skrati ili zakoči.

Dužnosti moje sve su veće

priznajem, ne skačem od sreće.

U sedam sati počinje moj dan

i cijeli on je užurban.

Škola, zadaće i ispiti znanja,

a onda trening, trčanje i dječja galama.

Mama mi kaže:"Tebi je lako!"

U krivu je što misli tako

jer mene ponekad od svega boli glava

poželim tišinu i da budem sama.

Kada padne mrak

i mjesec zamijeni sunčev sjaj,

umorna utonem u

duboki čarobni san.

Darija Puljiz, 5.a